CELEX: C2007/269/56
Language: sl
Date: 2007-11-10 00:00:00
Title: Zadeva C-401/07: Tožba, vložena 29. avgusta 2007 – Komisija Evropskih skupnosti proti Kraljevini Nizozemski

10.11.2007   
            
            
               SL
            
            
               Uradni list Evropske unije
            
            
               C 269/33
            
         Tožba, vložena 29. avgusta 2007 – Komisija Evropskih skupnosti proti Kraljevini Nizozemski
   (Zadeva C-401/07)
   (2007/C 269/56)
   Jezik postopka: nizozemščina
   Stranki
   
      Tožeča stranka: Komisije Evropskih skupnosti (zastopnik: H. van Vliet, zastopnik)
   
      Tožena stranka: Kraljevina Nizozemska
   Predlogi tožeče stranke:
   
               —
            
            
               ugotovi naj se, da Kraljevina Nizozemska, s tem da v zvezi s podjetjem Fleuren Compost BV ni pravočasno izvršila odločbe Komisije 2001/521/ES z dne 13. decembra 2000 glede sistema pomoči, ki ga je Kraljevina Nizozemska uporabila v korist šestih podjetij za obdelavo gnojil (1), ni izpolnila obveznosti iz člena 249, četrti odstavek, ES ter členov 2 in 3 te odločbe;
            
         
               —
            
            
               Kraljevini Nizozemski naj se naloži plačilo stroškov.
            
         Tožbeni razlogi in bistvene trditve
   Komisija je z odločbo 2001/521/ES odločila, da mora Kraljevina Nizozemska vrniti pomoč v višini 487 328,13 eurov z obrestmi, ki jo je nezakonito dodelila družbi Fleuren Compost BV (v nadaljevanju: Fleuren). Na dan vložitve tožbe v tej zadevi ta znesek še vedno ni bil povrnjen. Do sedaj je družba Fleuren predložila zgolj bančno garancijo v ustrezni višini. Tožeča stranka se sklicuje na izkrivljanje člena 14(3) Uredbe Sveta (ES) 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (2), ki določa takojšnje in učinkovito izvajanje odločb Komisije. Poleg tega je Sodišče prve stopnje s sodbo z dne 14. januarja 2004 (zadeva T-109/01) zavrnilo tožbo družbe Fleuren zoper odločbo, na kar se družba Fleuren ni pritožila.
   Tožeča stranka zlasti trdi, da po razlagi sodne prakse Raad van State (Nizozemska) v obravnavanem primeru uporabljiva nizozemska zakonodaja povzroča, da je izvajanje po nepotrebnem naporno in dolgo. Po tej razlagi se namreč glavnica izterja v upravnem postopku, obresti pa v civilnem. Tožeča stranka prav tako trdi, da predložitve bančne garancije ni mogoče enačiti z dejanskim povračilom zneska pomoči. Bančna garancija ne odpravlja finančnih koristi, ki jih družba Fleuren prejema že leta na podlagi pomoči, ki ji jo je tožena stranka brez odobritve Komisije izplačala ob kršitvi člena 88(3) ES.
   
      (1)  UL L 189, str. 13.
   
      (2)  UL L 83, str. 1.